हम चुपचाप ओकर बयान सुनलिअइ आउ एक बात से खुश हलिअइ - ई कमीना दुष्ट मारिया इवानोव्ना के नाम नयँ लेलके हल, शायद ई कारण से कि ओकर आत्माभिमान के ओकरा बारे विचार से ठेस लगलइ, जे ओकरा तिरस्कारपूर्वक अस्वीकार कर देलके हल; चाहे ई कारण से कि ओकर दिल में ओहे भावना के चिनगारी छिप्पल हलइ, जे हमरो चुप रहे लगी बाध्य कर देलके हल - कारण चाहे जे रहइ, बेलागोर्स्क के किला के कमांडर के बेटी के नाम आयोग के सामने नयँ लेल गेलइ ।